หุ้นใหญ่รวย.! DCC เทนเดอร์ RCI
น่าจับตา !! กรณีบริษัท ไดนาสตี้เซรามิค จำกัด (มหาชน) หรือ DCC เข้าเทกโอเวอร์บริษัท โรแยล ซีรามิค อุตสาหกรรม จำกัด (มหาชน) หรือ RCI โดยจะใช้เงินกว่า 2,300 ล้านบาท ทำเทนเดอร์หุ้น RCI จำนวน 578,829,365 หุ้น หรือคิดเป็นร้อยละ 93.84 ของหุ้นที่ออกและชำระแล้ว ในราคาหุ้นละ 4 บาท
1 ก.ย. 2562

สำนักข่าวรัชดา
น่าจับตา !! กรณีบริษัท ไดนาสตี้เซรามิค จำกัด (มหาชน) หรือ DCC เข้าเทกโอเวอร์บริษัท โรแยล ซีรามิค อุตสาหกรรม จำกัด (มหาชน) หรือ RCI โดยจะใช้เงินกว่า 2,300 ล้านบาท ทำเทนเดอร์หุ้น RCI จำนวน 578,829,365 หุ้น หรือคิดเป็นร้อยละ 93.84 ของหุ้นที่ออกและชำระแล้ว ในราคาหุ้นละ 4 บาท
การตั้งราคาเทนเดอร์สูงกว่ากระดาน (ก่อนประกาศราคาเทนเดอร์ ราคาหุ้น RCI อยู่ที่ 3.74 บาท) แน่นอนว่า เพื่อจูงใจให้คนขายหุ้นออกมา
แต่อีกด้านหนึ่ง…ถ้าไปดูโครงสร้างผู้ถือหุ้นของ DCC และ RCI จะพบว่า ทั้งสองบริษัทมีกลุ่มแสงศาสตรา เป็นผู้ถือหุ้นใหญ่ โดยมีลักษณะถือไขว้กันไปมา
ก็จะได้คำตอบที่ว่า…ทำไมราคาเทนเดอร์จึงต้องสูงกว่ากระดาน ??
เพราะงานนี้คนที่รวยเละ !! จึงไม่ใช่ใครที่ไหน…
แต่เป็นกลุ่มแสงศาสตรา ที่ถือหุ้นใหญ่ RCI ในนามส่วนตัวสองอันดับแรกรวมกัน 76 ล้านหุ้น ได้เงินเข้ากระเป๋าไป 300 ล้านบาท
ซึ่งโอกาสที่จะเทนเดอร์สำเร็จมีสูง เป็นวิธีแก้ปัญหา Conflict of Interests หรือความขัดแย้งทางผลประโยชน์
เนื่องจาก DCC และ RCI ทำธุรกิจผลิตและจำหน่ายกระเบื้องเซรามิกปูพื้น และกระเบื้องบุผนังชนิดต่าง ๆ เหมือนกัน
แต่วิธีแก้ปัญหา…ทำให้ผู้ถือหุ้นใหญ่รวยเละ !!
นี่คือช็อตแรกที่กลุ่มแสงศาสตราจะได้…
ที่น่าสนใจอีกอย่าง คือ ดีลซื้อกิจการครั้งนี้เป็นการซื้อตอนที่ RCI เริ่มกลับมามีกำไร…
ถือเป็นความชาญฉลาดของผู้ถือหุ้นใหญ่และผู้บริหาร DCC
โดย RCI เพิ่งจะเทิร์นอะราวด์เมื่อปีที่แล้ว จากเดิมขาดทุนมาโดยตลอด ปี 2558 ขาดทุนสุทธิ 69 ล้านบาท จากรายได้รวม 819 ล้านบาท ปี 2559 ขาดทุนสุทธิ 31 ล้านบาท จากรายได้รวม 696 ล้านบาท และปี 2560 ขาดทุนสุทธิ 252 ล้านบาท จากรายได้รวม 532 ล้านบาท
ส่วนปี 2561 พลิกมีกำไรสุทธิ 158 ล้านบาท จากรายได้รวม 984 ล้านบาท
ขณะที่งวด 6 เดือนแรกปี 2562 ฟาดกำไรสุทธิไปแล้ว 85 ล้านบาท จากรายได้รวม 625 ล้านบาท
ทำให้ปีนี้มีโอกาสสูงที่ RCI จะทำผลงานได้ดีไม่แพ้ปีก่อน…
ซึ่งหากกระบวนการเทนเดอร์เสร็จสิ้น ก็จะมีการคอนโทรลงบ RCI เข้าไปในงบ DCC ด้วย
นั่นเท่ากับว่า จะทำให้งบการเงินของ DCC ดีขึ้น !!
ที่สำคัญจะทำให้ EPS หรือกำไรต่อหุ้นของ DCC ดีขึ้นตามไปด้วย !!
ทว่าหากดูไส้ในงบ RCI ยังขาดทุนสะสมอยู่กว่า 170 ล้านบาท
แต่ถ้า RCI ทำกำไรได้อีก 1-2 ปี ก็จะสามารถล้างขาดทุนสะสมได้
สเต็ปต่อไปก็จะจ่ายปันผลได้ !!
(เมื่อมีการจ่ายปันผล ผู้ถือหุ้นใหญ่ก็จะได้เงินเข้ากระเป๋าไปอีกก้อน)
ดังนั้น ไม่ว่าจะมองจากมุมไหน คนที่จะได้ประโยชน์มากสุดจากดีลนี้
เป็นใครไปไม่ได้นอกจากผู้ถือหุ้นใหญ่..
แหม๊ !! คนคิดดีลนี่สุดยอดจริง ๆ
…อิ อิ อิ…